Jarðhiti er ein af lykillausnum til að sigrast á loftslagsvánni segir Hildigunnur Thorsteinsson, framkvæmdastjóri rannsókna og nýsköpunar hjá Orkuveitu Reykjavíkur. Heimsþing Alþjóða jarðhitasambandsins fer fram næstu daga í Hörpu og Hildigunnur var meðal skipuleggjenda.
hér koma saman allir helstu sérfræðingar í þessum geira. og það er mjög mikið tækifæri og heiður að fá þau hingað til lands.
250 manns frá 100 löndum deila þekkingu sinni á jarðvarma á ráðstefnunni, sem er á stærð við arctic circle, Hringborð Norðurslóða sem er nýlokið. Hildigunnur segir að áhugi á jarðvarma til kyndingar og raforkuframleiðslu sé að aukast í heiminum. Orkuiðnaðurinn þurfi að horfa til nýrra lausna vegna loftslagsvandans.
Við höfum fundið það sl. ár eftir því sem að áherslan á loftslagsvána eykst að olíu og gasiðnaðurinn er að leita eftir tækifærum í jarðhita. Það er nokkuð ljóst að jarðhiti verður hluti af lausninni fyrir framtíðina, þegar við náum að draga úr öllum okkar útblæstri. Þá verður jarðhiti einn af þeim lykillausnum bæði í raforkuframleiðslu en ekki síður en jafnvel enn meira í beinni notkun og húshitun.
Einn skipuleggjanda Heimsþings Alþjóða jarðhitasambandsins segir að jarðhiti verði hluti af framtíðarlausnum vegna loftslagsvandans. 200 sérfræðingar í jarðvarma bera saman bækur sínar næstu daga í Hörpu.